تمت ارشفة منتديات نبع الفرات
سرك اذا ينباح! عوف اليبيحه
لا تنتظر بعدين اكبر فضيحه!
////
كلما أقنع الروح ما ترضى تنسه
غادرني من سنتين حسبالي هسه!
////
انه الجنت ليفوك وكعني فد نوب
جاب القيامه وعاف وياي الذنوب!
/////
طعنة اخوك اوياك ما تشفه للموت
داريها بالونات والونه بسكوت!
//////
صعبه اليرحب بيك واشكد يبوسك
منتظر توكع يوم خاطر يدوسك!
////
لا تكشف الاسرار حتى الخيالك
خاف الخَيال ايميل للما وفالك!
////
سلمته خوش اسلاح رحت المنامي
صاباني هو ابساع كبل الحرامي!
////
الكالوا انته اتخون كلهم عفتهم
ضليت اعض الايد ما صدكتهم!
////
تستاهل التصفيق واشهدلك انه
مبروك اخذت اليوم كاس الخيانه
////
رايح تضل للدوم تكره حياتك
جي طلعت مظموم جان اويه ذاتك!
حسين االساعدي